《送程给事知越州》
宋代·孙固

朔南万里使车驰，忽得山阴虎节归。
华省班联青琐贵，故乡心节白云飞。
江风双桨催红旆，海日层楼倚翠微。
郡事逍遥吟醉里，老年行乐更光辉。

作者简介：（1016—1090）郑州管城人，字和父。第进士。调磁州司户参军。神宗立，擢知通进银台司。历知澶州、审刑院、判少府监等，反对经略西夏，又言王安石不可为相，与安石议事多不合，极论青苗法不便。元丰初，同知枢密院事。哲宗时知河南府。元祐间拜门下侍郎，知枢密院事。官至右光禄大夫。卒谥温靖。